CELEX: 62015CN0532
Language: da
Date: 2015-10-09 00:00:00
Title: Sag C-532/15: Anmodning om præjudiciel afgørelse indgivet af Audiencia Provincial de Zaragoza (Spanien) den 9. oktober 2015 — Eurosaneamientos S.L. m.fl. mod ArcelorMittal Zaragoza, S.A.

21.12.2015   
            
            
               DA
            
            
               Den Europæiske Unions Tidende
            
            
               C 429/11
            
         Anmodning om præjudiciel afgørelse indgivet af Audiencia Provincial de Zaragoza (Spanien) den 9. oktober 2015 — Eurosaneamientos S.L. m.fl. mod ArcelorMittal Zaragoza, S.A.
   (Sag C-532/15)
   (2015/C 429/15)
   Processprog: spansk
   
      Den forelæggende ret
   
   Audiencia Provincial de Zaragoza
   
      Parter i hovedsagen
   
   
      Sagsøger: Eurosaneamientos S.L., Entidad Urbanística Conservación Parque Tecnológico de reciclado López Soriano og UTE PTR Acciona Infraestructuras S.A.
   
      Sagsøgt: ArcelorMittal Zaragoza, S.A.
   
      Præjudicielle spørgsmål
   
   
               1)
            
            
               Er en af en stat fastsat ordning, hvorved staten pålægges at kontrollere fastsættelsen af procesfuldmægtiges salærer — idet den ved lov fastlægger det nøjagtige og lovpligtige salær, og navnlig i forbindelse med fordelingen af sagsomkostningerne giver domstolene mulighed for i sidste ende at kontrollere fastsættelsen af salærerne i hver enkelt sag, selv om dette er begrænset til en kontrol af, at ordningen er anvendt korrekt, uden at domstolen i visse undtagelsestilfælde ved begrundet afgørelse kan fravige de grænser, der er fastsat i salærordningen — i overensstemmelse med artikel 4, stk. 3, [TEU] og artikel 101 TEUF?
            
         
               2)
            
            
               Giver den afgrænsning af begreberne »tvingende almene hensyn«, »proportionalitet« og »nødvendighed« i artikel [4] og [15] i direktivet om tjenesteydelser i det indre marked (1), som Domstolen har foretaget — i tilfælde, hvor staten har fastsat en ordning om fastsættelse af priserne for tjenesterne, og hvor der i mangel af en regulering heraf i gennemførelsesbestemmelserne antages at foreligge en stiltiende erklæring om, at der foreligger tvingende almene hensyn, selv om en sammenholdelse med Unionens retsinstansers retspraksis ikke gør det muligt at fastholde den — en medlemsstats domstole mulighed for at fastslå, at der i et konkret tilfælde foreligger en begrænsning, der ikke kan begrundes i almene hensyn, og således for at tilpasse eller undlade at anvende den ordning, der regulerer procesfuldmægtiges salærer?
            
         
               3)
            
            
               Kan fastsættelsen af en ordning med disse kendetegn være i strid med retten til en retfærdig rettergang, således som denne fortolkes af Domstolen?
            
         
      (1)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36)